钦定古今图书集成/理学汇编/学行典/第023卷 > 皇极经世心易发微四 > 《交易》
## 钦定古今图书集成/理学汇编/学行典/第023卷 > 皇极经世心易发微四 > 《交易》

凡占交易，亦依前例起之。千为主事人，百为货物，十
为己身，零为牙人，他身数生我，或我克他，身数皆成；
百生我，货物出手。我生百，其物得利；零克我，牙人破
阻；零生我，牙人向我，成就亦易；百零生我，其为大利，
成之而有益。百零克我，不惟无成，成之亦有害。　假
如有人贩木，数得一千三百○五策，盖缘五为《震》木，
又逢春旺，三坎亦来生木，事虽迟滞，亦获大利。但卦
逢噬嗑，其中有闲隔，防口舌，亦却为财，宜热闹处，交
易必然大吉。